‏ پروان افغانی سرې میاشتې د خپل روغتیایی اساسی کلینیک او ګرځنده روغتیایی ټیمونو له لارې د پروان ولایت په بېلابېلو سیمو کې د تېرو ۳۰ ورځو په لړ کې په ټوله کې ۷۴۲۳ تنه وګړو ته روغتیایی خدمات وړاندې کړی. په یاده موده کې ۳۲۳۹ تنو ته له معاینې وروسته په وړیا توګه درمل ورکړل شوی،‏د ۲۲۷ ټپیانو پانسمان شوی، ۵۰۸ ښځو او ماشومانو ته بېلابېل واکسینونه تطبیق شوی، ۲۱۳۴ تنو ته روغتیایی مشورې او ۴۶۹ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۴۸۲ خوار ځواکو ماشومانو ته د ځانګړو خوراکی توکو د ورکړې ترڅنګ ۳۶۴ میندو ته د کورنۍ د تنظیم په اړه عامه پوهاوی ورکړل شوی. پکتیا ‏نن شنبه د شعبان د میاشتې پر ۲۷مه د افغانی سرې میاشتې له لوری د پکتیا ولایت په مرستون کې له ۱۲ تثبیت شویو سوالګرو کورنیو سره په ټولیزه توګه ۶۰،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. هرات ‏د افغانی سرې میاشتې له لوری د هرات ولایت د زنده جان ولسوالۍ د نائب رفیع او سنجاب په کلیو کې ۸۰ تنو نویو ښځینه او نارینه رضاکارانو ته د لومړنیو روغتیایی مرستو په موخه درې ورځنی ۴ روزنیز ورکشاپونه نن شنبه د شعبان د میاشتې پر ۲۷مه پای ته ورسېدل. پکتیا ‏د افغانی سرې میاشتې له لوری نن شنبه د شعبان د میاشتې پر ۲۷مه د پکتیا ولایت اړوند ښوونیز مرکز کې د سیرت النبی صلی الله علیه وسلم په آزموینه کې ۳۰ تنه ممتاز زده کوونکی د ستاینلیکونو په ورکړې سره وستایل شول. لغمان ‏نن شنبه د شعبان د میاشتې پر ۲۷مه د لغمان ولایت مرکز مهترلام اړوند په هرمل سیمه کې یوه کورنۍ چې د اورلګېدنې له امله زیانمنه شوې وه، د افغانی سرې میاشتې له لوری ورسره د یوې خېمې، ۶ کمپلو، د پخلنځی ١ سیټ، ۲ ترپالونو او ۲ د اوبو بوشکو ترڅنګ ۱۵،۰۰۰ افغانۍ نغدی مرسته ترسره شوه. .